Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkezturiko galdera, Tuterako Osasun Barrutiko dermatologiako arretari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Tuterako Osasun Barrutiak jakinarazi du kanpoan kontratatuko duela dermatologia-zerbitzuaren parte bat.

Gauzak horrela, honako hau jakin nahi dugu:

Hurrengo lan-eskaintza publikoetan Tuterako Osasun Barrutiko dermatologiako lanposturik eskainiko al da?

Lanposturik eskaintzen ez bada, zer neurri hartuko da albait lasterren bermatzeko dermatologiako laguntza baliabide berekiekin emanen dela?

Iruñean, 2019ko irailaren 23an

Foru parlamentaria: Txomin González Martínez